21/09/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto de publicación da encomienda de xestión para a realización dun estudo estadístico global do parque inmobiliario da cidade da Coruña e demandas cidadás en materia de vivenda

En virtude do informe proposta emitido no Servizo de Rehabilitación e Vivenda, e por delegación da Xunta de Goberno Local mediante acordo de delegación adoptado na súa sesión de data 30 de xuño de 2017 (BOP núm.132 de 13 de xullo de 2017), o Tenente de Alcalde responsable da Área de Rexeneración Urbana, Dereito á Vivenda e Movilidade Sostible, ao amparo das competencias establecidas no artigo 127.1º da Lei 7/1985, do 2 de abril, Reguladora de Bases do Réxime Local, en concordancia co disposto na Disposición Adicional Segunda do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público, ditou resolución con data 8 de setembro de 2017, do seguinte tenor literal: ”Primeiro.- Encomendar á entidade EMPRESA MUNICIPAL VIVENDA, SERVIZOS E ACTIVIDADES S. A. (EMVSA, S. A.) a realización dun “Estudo estatístico global do parque inmobiliario da cidade da Coruña e demandas cidadás en materia de vivenda”, e incluír no obxecto da mesma a realización de actividades materiais e técnicas que se inclúen na memoria indicativa da devandita encomenda, conforme á posibilidade legal contida no artigo 11 da Lei 40/2015, do 1 de outubro, de Réxime Xurídico das Administracións Públicas, e nos termos establecidos no artigo 24.6º do Real Decreto Lexislativo 3/2011, do 14 de novembro, que aproba o Texto Refundido da Lei de Contratos do Sector Público. Segundo.- Fixar unha transferencia de medios única a percibir en dous pagos por EMVSA, S. A. que consistirá nun orzamento máximo de 60.000,00.- € (non suxeito a IVE), que se abonará na forma e prazos establecidos na memoria redactada para a encomenda, e autorizar e dispoñer o gasto que supón dita transferencia polo obxecto encomendado con cargo á aplicación orzamentaria 30.1522.22799 do orzamento municipal en vigor, que se distribuirá nas seguintes anualidades: ANUALIDADE 2017: 30.000.- € (non suxeito a IVE) ANUALIDADE 2018: 30.000.- € (non suxeito a IVE) Terceiro.- Nomear supervisora técnica municipal dos traballos para desenvolver no obxecto da encomenda á Xefa de Servizo de rehabilitación e vivenda, Dª Jenny Maria Souini Onsalo. Cuarto.- Dispoñer a publicación da resolución pola que se realiza a encomenda no Boletín Oficial da Provincia, segundo o disposto no artigo 11.3º a) da Lei 40/2015, do 1 de outubro, de Réxime Xurídico das Administracións Públicas. Quinto.- Notificar a resolución á entidade EMVSA, S. A. para os efectos procedentes, para o que se indica expresamente que a presente encomenda de xestión non constitúe unha prestación propia do ámbito contractual, e implica exclusivamente a realización de actividades de carácter material e técnico, e non supón a cesión da titularidade da competencia, sendo o concello responsable da supervisión do exercicio da actividade encomendada, correspondéndolle, no exercicio de tal facultade, ditar as resolucións ou acordos, impartir instrucións técnicas ou xurídicas para a execución da actividade que se encomenda, solicitar información e formular requirimentos de corrección.” RECURSOS. O que se publica para xeral coñecemento e efectos oportunos, segundo o disposto no artigo 11.3º a) da Lei 40/2015, do 1 de outubro, de Réxime Xurídico das Administracións Públicas. A resolución é definitiva en vía administrativa e contra a mesma cabe interpoñer polos interesados os seguintes recursos: 1.- Con carácter potestativo, RECURSO DE REPOSICIÓN ante o propio órgano que ditou o acto, no prazo dun MES contado a partir do día seguinte ao da recepción desta notificación (artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas). 2.- RECURSO CONTENCIOSO-ADMINISTRATIVO, ante os Xulgados do Contencioso-Administrativo da Coruña (artigos 8 e 46 da Lei 29/1998, do 13 de Xullo, reguladora da Xurisdición Contencioso-Administrativa), no prazo de DOUS MESES contados a partir do día seguinte ao da recepción desta notificación. En caso de interpoñerse recurso de reposición o prazo de interposición do recurso contencioso-administrativo será de DOUS MESES desde a notificación da resolución desestimatoria do recurso de reposición, se for expresa, ou desde a súa desestimación tácita, que se producirá se no prazo de seis meses non se resolve o recurso de reposición interposto. Todo iso sen prexuízo de que se interpoña calquera outro que se estime procedente. A Coruña, 12 de setembro de 2017 O ALCALDE, P. D. (Decreto Alcaldía do 28 de xuño de 2017- BOP núm.132 do 13 de xullo de 2017) O Tenente de Alcalde responsable da área de Rexeneración urbana, dereito á vivenda e mobilidade sostible Xiao Varela Gómez